Smart Forfour

**Smart Forfour** (virallinen kirjoitusmuoto: smart forfour) on Daimler-konserniin kuuluvan Smart Automobile -divisioonan valmistama pieni perheauto. Mallista on olemassa kaksi sukupolvea, joista ensimmäistä valmistettiin vuosina 2004–2006. Toinen sukupolvi julkaistiin 16. heinäkuuta 2014 ja on toistaiseksi edelleen tuotannossa.

## Ensimmäinen sukupolvi
Smartin ongelma oli, että kaksiovinen ForTwo oli liian pieni perheautoksi. Tarvittiin siis suurempi pienen kokoluokan auto, jota nimettiin ForFouriksi. Sen tekniikka (esimerkiksi alusta ja bensiinimoottorit) pohjautuu pitkälti vuoden 2003 Mitsubishi Colt -henkilöautoon. Mallia valmistettiin vain noin kahden vuoden ajan ja sen valmistus päätettiin kuitenkin lopettaa kannattamattomana vuonna 2006. Smart lanseerasi Smart Forfourin ensin Mitsubishin valmistamilla 1.1l, 1.3l, ja 1.5l bensiinimoottoreilla sekä Mercedes-Benzin valmistamilla 1.5l dieselmoottoreilla. Vuonna 2005 moottorivaihtoehtoja parannettiin pienempitehoisilla 1,1l:n ja 1,5l:n turbobensiinimoottoreilla .

### Moottorit

* 1.1l (47&nbsp;kW ja 55&nbsp;kW) ei turbolliset bensiinimoottorit ovat Mitsubishin 3A9 ketjullisia moottoreita, jotka ovat täysalumiinisia.
* 1.3l ja 1.5l ei turbolliset bensiinimoottorit ovat Mitsubishin 4A9 ketjullisia moottoreita, jotka ovat täysalumiinisia.
* 1.5l turbollinen (Brabus) bensiinimoottori on Mitsubishin vanhempaa sukupolvea oleva 4G15T hihnallinen moottori. Brabuksen virittämä versio on tehokkain tästä moottoriperheestä.

Forfourin dieselmoottorit perustuvat Mercedes-Benzin nelisylinteriseen yhteispaineruiskutus dieselmoottoriin, jota käytettiin Mercedes-Benz A-sarjan autoissa.

### Vaihteistot

Manuaalinen ja robottimanuaaliautomaatti ovat kummatkin Getragin valmistamia. ForFourin Softouch-vaihteistoa voidaan käyttää tavallisen manuaalivaihteiston tapaan tai automaattitilassa.

### Varustelumallit
* **Purestyle: **Ainoastaan 1.1l moottori ja manuaalivaihteisto, ESP-optio, rumpujarrut takana, 14" teräsvanteet, Tridion turvakehys, kolmiväritakalamput, ruostumattomasta teräksestä valmistettu pakokaasuohjuri, ei-sumuvaloja, ei ilmastointia, ei alumiinivanteita, kolmen matkustajan takapenkit optio, Smart Radio 5 ainoastaan, sivuturvatyyny optio
* **Coolstyle:** Samat kuin yllä, ellei toisin mainittu: Ei ESP:tä, 15" cruiseline alumiinivanteet, automaatti-ilmastointi, enemmän verhoiluvärejä, tavaratilan näkösuoja, kolmen matkustajan takapenkit, ei sivuturvatyynyjä
* **Pulse: **Samat kuin Purestyle mallissa, ellei toisin mainittu; 1,1l, 1,3l, 1,5l bensiini tai dieselmoottorivaihtoehdot, manuaali- tai robottivaihteistolla, ESP-vakiona, 14" tai 15" teräsvanteet, optiona 15" alumiinivanne tai 17" Brabus alumiinivanteet, panoraamakattoikkuna-optio, optiona sähkömoottoriavausmekanismi, Brabus kaksoispakoputki optio, kuskinpenkin korkeudensäätö-optio, sumuvalo-optio, ilmastointi-optio, vetokoukku optio, multimediaratti-optio, ratin vaihdevivut, lämmitetyt istuimet-optio, "lounge-konsepti"-optio, kolmen matkustajan takapenkit optio, takalasin häikäisysuoja, kello- ja moottorilämpötilamittarit optio, keskikonsolikäsinoja optio, tavaratilan näkösuoja optio, Smart Radio 6 optio, Smart Radio Navigaattori optio, Multimedianavigaattori optio, Äänipaketti optio (6 kaiutinta ja subwoofer), Smart CD vaihtaja optio, Handsfree optio, ISOFIX lastenistuinkiinnitys optio, sivuikkunaturvatyyny optio, jäävaroitin optio, smart nahka, mukavuus- ja näkyvyysoptiot
* **Passion:** Samat kuin Pulse mallissa, ellei toisin mainittu; 15" alumiinivanteet vakiona, Smart logolliset alumiini astinlaudat, panoraamakattoikkuna vakiona, optiona sähkömoottoriavausmekanismi tai ikkunanpoisto, kuskinpenkin korkeudensäätö, tavaratilan näkösuoja, sumuvalot, yksiväriset takavalot, automaatti-ilmastointi, nahkalla päällystetty ratti vakiona, jäävaroitusvakiona,
* **Brabus: **Samat kuin Passion mallissa, ellei toisin mainittu: Ainoastaan 1.5l turbo moottori, ei robottiautomaattia, Brabus pakoputki, Brabus jouset, Brabus korilevennykset, Brabus jäähdytinverkot, Brabus sisätilankoristelu (vaihdekeppi, päänojat jne). Multimediaratti, ajotietokone (Radio 6), kello- ja moottorinlämpötilamittarit, keskikonsolikäsinoja, lämmitetyt istuimet vakiona, ISOFIX-lastenistuinkiinnitys, Smart nahka- ja mukavuuspaketit vakiona, ei vetokoukkua
* **Exclusive:** Samat kuin Brabus, mutta kaikki optiot valittuina: 17" alumiinivanteet, panoraamaikkunan sähköinen avaus, lounge-konsepti, kolmen matkustajan takapenkit, Smart Radio Multimedianavigaattori, Handsfree, Äänipaketti, Smart CD-vaihtaja, tavaratilan näkösuoja, näkyvyyspaketti

**Vakiovarusteet perustuen 2005 mallistoon **

- ei saatavilla; □ vakiovaruste; • lisämaksu optio ; ○ ilman lisämaksua optio

- ei saatavilla; □ vakiovaruste; • lisämaksu optio ; ○ ilman lisämaksua optio

## Toinen sukupolvi
Toinen sukupolvi pohjautuu Renaultin vuoden 2014 takavetoiseen Twingoon. Auto julkaistiin Tempodromissa, Berliinissä 16.7.2014 ja toimitukset alkoivat lokakuussa 2014. Ensimmäisissä malleissa on 52&nbsp;kW moottori manuaalivaihteistolla. Myöhemmin tuli saataville 66&nbsp;kW moottorilla varustettu malli ja keväällä 2015 kaksoiskytkimellä varustetut mallit.

## Aiheesta muualla
* ForFour.co.uk Mallikohtainen foorumi englanniksi
* Suomen Smart yhteisön foorumi 

## Lähteet